Anu Pielberg
Anu Pielberg (sünninimi Eller; sündinud 11. juunil 1964) on Hiiumaa ettevõtja ja ühiskonnategelane. Pielberg on lõpetanud Kärdla Keskkooli ja Tartu Riiklikku Ülikooli õigusteaduskonna. Ta on veondusettevõtte Hiiu Autotrans asutaja ja eestvedaja. Ühiskondlikult on ta panustanud Hiiumaa Lastekaitse Ühingu ja MTÜ Tantsumajakas töösse. Alates 2019. aastast on ta MTÜ Hiidlaste Koostöökogu juhatuse liige. 2017. aastal pärast kohaliku omavalitsuse volikogude valimisi asus ta juhtima Kärdla osavallakogu. 18. novembril 2021 valiti ta Hiiumaa vallavolikogu esimeheks.